Aalborg Stiftstidende, 1838-02-24
I de Deputeredes Kammer har, i denne Tid, en Aabenhjertethed, som den forrige Politipræfect, Hr. Gisquet, der er valgt til Deputeret, har tilladt sig, vakt Sensation. Som Medlem af en Committee til foreløbig at undersøge Budgetsudkastet, har han givet vigtige Oplysninger om Anvendelsen af de hemmelige Fonds. Han erklærede, at den Tillægscredit, som i Aaret 1837 blev forlangt, under det Paaskud, at den var bestemt til Sikkerhedsforholdsregler for Kongens Person, ikke er bleven anvendt til dette Formaal; til at naae dette have de tidligere trufne Forholdsregler været tilstrækkelige, og han troede ikke, at man havde følt Trang til at føie Noget til dem. Den største Deel af disse Penge var bleven anvendt til at understøtte de ministerielle Blade, der angrebe Medlemmer af Oppositionen, eller tidligere Statsmænd, som havde fortjent en bedre Løn for deres Tjeneste. Det var brugeligt, af de hemmelige Politifonds at bevilge (lovstridige) Tillæg for en stor Mængde Officianter, hvoraf nogle vare i høie Poster. Han selv havde, dog ikke uden Vægring fra hans Side, været paanødt et aarligt Tillæg af 18,500 Franes. I de allervanskeligste Tider havde det parisiske Politi kun forbrugt 270,000 Francs, selv i det Aar, da man gjorde Jagt paa Hertuginden af Berry rigtignok bleve nogle Summer anvendte til Politiet i Provindserne og Militair=Politiet, men disse vare ubetydelige og anvendtes til Unytte. Alt det Øvrige tjente til Bestikkelse. Man skal i Slottet være meget fortørnet over disse Hr. Gisquets uforbeholdne Oplysninger om en Gienstand, som fremfor nogen anden, trænger til at beholde sit Slør. Hofmændene mene, at det er ingen Regjering muligt, naar det skal være en fratraadt Politipræfect tilladt at aabenbare Nationens Repræsentanter slige ham anbetroede Hemmeligheder. "Thik, siger et Blad, denne Embedsmand holder mange Familiers Ære i sin Haand og Mangel paa Taushed fra hans Side er aabenbar Angreb paa Statens og Borgernes Sikkerhed." Er dette sandt, udraaber en anden Journal, saa skrækkes vi mindre for Følgerne af hans Mangel paa Taushed, end over den uhyre Magt, der er ham anbetroet og som han ved Hjælp af de hemmelige Fonds kan udøve. Skulde Kammeret bevilge Penge, ved hvis Anvendelse et stort Antal Familiers Ære, ja endog Statens Sikkerhed kunne bringes i Fare ved en Enestes Uforsigtighed, Iøvrigt paastaaer en Joninal, at Gisquet selv, i Statsoverhovedets Pallads, i høie Personers Nærværelse, har erklæret, at han, hverken i Kammerets Committeer eller andetsteds, har givet Oplysninger om de hemmelige Fonds. Vi vide ikke, bemærker hertil Journal du Commercel, hvad Hr. Gisquet har yttret i Statsoverhovedets Pallads, men vi vide meget godt, hvad han har talt i Valgforsamligen for St. Denis, forinden han blev valgt. Ved gav han ikke der nærmere Oplysninger, men han erklærede høit og tydeligt, at de til de tidligere Budgets bevilgede Tilskud for Politiet vare ufornødne; han forpligtede sig til, i Fremtiden at stemme imod disse Tilskud og at bidrage til, at de hemmelige Fonds blive bestemte til en vis, med Politiets virkelige Fornødenheder overeensstemmende, Sum, og med disse Erklæringer ere hans Yttringer nylig i en af Kammerets Committeer i det Hele overeensstemmende. Har han talt anderledes i Slottet, bør man vel ikke undre sig saameget derover, da Sligt ikke er uden Exempel. J alt Fald kan man haabe, at Kammeret nu faaer Dinene op i denne vigtige Sag.